CELEX: 62012CA0018
Language: da
Date: 2013-02-21 00:00:00
Title: Sag C-18/12: Domstolens dom (Femte Afdeling) af 21. februar 2013 — Město Žamberk mod Finanční ředitelství v Hradci Králové, nu Odvolací finanční ředitelství (anmodning om præjudiciel afgørelse fra Nejvyšší správní soud — Den Tjekkiske Republik) (Skatter og afgifter — moms — direktiv 2006/112/EF — artikel 132, stk. 1, litra m) — fritagelse — levering af ydelser med nær tilknytning til udøvelsen af sport eller fysisk træning — udøvelse af sportsaktiviteter på en ikke-organiseret og usystematisk måde — kommunalt vandland)

20.4.2013   
            
            
               DA
            
            
               Den Europæiske Unions Tidende
            
            
               C 114/18
            
         Domstolens dom (Femte Afdeling) af 21. februar 2013 — Město Žamberk mod Finanční ředitelství v Hradci Králové, nu Odvolací finanční ředitelství (anmodning om præjudiciel afgørelse fra Nejvyšší správní soud — Den Tjekkiske Republik)
   (Sag C-18/12) (1)
   
   (Skatter og afgifter - moms - direktiv 2006/112/EF - artikel 132, stk. 1, litra m) - fritagelse - levering af ydelser med nær tilknytning til udøvelsen af sport eller fysisk træning - udøvelse af sportsaktiviteter på en ikke-organiseret og usystematisk måde - kommunalt vandland)
   2013/C 114/25
   Processprog: tjekkisk
   
      Den forelæggende ret
   
   Nejvyšší správní soud
   
      Parter i hovedsagen
   
   
      Sagsøger: Město Žamberk
   
      Sagsøgt: Finanční ředitelství v Hradci Králové, nu Odvolací finanční ředitelství
   
      Sagens genstand
   
   Anmodning om præjudiciel afgørelse — Nejvyšší správní soud — fortolkning af artikel 132, stk. 1, litra m), i Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1) — fritagelser — levering af ydelser med nær tilknytning til udøvelse af sport eller fysisk træning — eventuel og uregelmæssig udøvelse af sportsaktiviteter på et badested (et vandland), der drives af byen og har installationer til disse sportsaktiviteter
   
      Konklusion
   
   
               1)
            
            
               Artikel 132, stk. 1, litra m), i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at ikke-organiserede, usystematiske sportsaktiviteter, der ikke har deltagelse i sportskonkurrencer for øje, kan udgøre udøvelse af sport i denne bestemmelses forstand.
            
         
               2)
            
            
               Artikel 132, stk. 1, litra m), i direktiv 2006/112 skal fortolkes således, at adgang til et vandland, der ikke alene tilbyder de besøgende et kompleks, der tillader sportsaktiviteter, men også andre former for underholdning og rekreation, kan udgøre en levering af ydelser med nær tilknytning til udøvelsen af sport. Det tilkommer den forelæggende ret at afgøre, om dette, i lyset af de fortolkningselementer, som Domstolen er fremkommet med i denne sag, og henset til de særlige omstændigheder i hovedsagen, er tilfældet i denne sag.
            
         
      (1)  EUT C 98 af 31.3.2012.